PATVIRTINTA

Kelmės rajono savivaldybės tarybos

2019 m. balandžio 30 d. sprendimu Nr. T-119

**VIEŠOSIOS ĮSTAIGOS KELMĖS RAJONO BENDROSIOS PRAKTIKOS GYDYTOJŲ CENTRO, TEIKIANČIO PIRMINĖS ASMENS SVEIKATOS PRIEŽIŪROS PASLAUGAS, 2018 METŲ VEIKLOS ATASKAITA**

**2019 03 20**

**Kelmė**

**1. INFORMACIJA APIE ĮSTAIGOS VEIKLOS TIKSLUS, POBŪDĮ IR VEIKLOS REZULTATUS PER FINANSINIUS METUS.**

* 1. **Bendra informacija apie įstaigą.**

Viešoji įstaiga Kelmės rajono bendrosios praktikos gydytojų centras pagal Sveikatos priežiūros įstaigų įstatyme nustatytą nomenklatūrą yra Lietuvos nacionalinės sveikatos sistemos iš Kelmės rajono savivaldybės turto ir lėšų įsteigta viešoji asmens sveikatos priežiūros ne pelno siekianti įstaiga, teikianti pirmines asmens sveikatos priežiūros paslaugas fiziniams ir juridiniams asmenims.

* 1. **Įstaigos veiklos tikslai.**

Pagrindinis įstaigos veiklos tikslas yra: Lietuvos gyventojų sveikatos stiprinimas, sergamumo ir mirtingumo mažinimas, teikiant saugias, kokybiškas, mokslu ir praktika pagrįstas, prieinamas ir tinkamas, įstaigos licencijoje nurodytas, pirminės asmens sveikatos priežiūros paslaugas, racionaliai naudojant materialinius bei žmogiškuosius išteklius, maksimaliai tenkinant pacientų, jų šeimos narių bei darbuotojų poreikius ir lūkesčius.

**1.3. Įstaigoje vykdoma veikla.**

Pagrindinės VšĮ Kelmės rajono bendrosios praktikos gydytojų centro veiklos sritys ir teikiamos paslaugos:

* pirminės ambulatorinės asmens sveikatos priežiūros medicinos - šeimos medicinos;
* akušerio – akušerio praktikos;
* odontologinės priežiūros paslaugos;
* slaugos: bendrosios praktikos slaugos, bendruomenės slaugos, ambulatorinės slaugos paslaugos namuose.

**1.4. Įstaigos struktūra.**

**VšĮ KELMĖS RAJONO BENDROSIOS PRAKTIKOS GYDYTOJŲ CENTRO** **ORGANIZACINĖS IR VALDYMO STRUKTŪROS SCHEMA**

*KELMĖS RAJONO SAVIVALDYBĖ*

SAVIVALDYBĖS GYDYTOJA

STEBĖTOJŲ TARYBA

VšĮ KELMĖS RAJONO BENDROSIOS PRAKTIKOS GYDYTOJŲ CENTRAS

ADMINISTRACIJA

Direktorė

Vyr. finansininkė

Vyr. administratorė slaugai

Personalo kadrų inspektorė

Asmens sveikatos priežiūros paslaugų teikimas

Šeimos gydytojų kabinetas

Procedūrų kabinetas

Šaltenių

medicinos punktas

Odontologijos kabinetas

Ūkio dalis ir pagalbinis personalas

Funkcinės diagnostikos kabinetas

Sveikatos mokymo kabinetas

Medicinos vidaus audito grupė

Gydymo taryba

Slaugos taryba

Medicinos etikos komisija

Slaugos paslaugų namuose kabinetas

**1.5. Įstaigos veiklos rezultatai.**

***1.5.1. Įstaigos veiklos rodikliai***

|  |  |  |  |  |  |  |  |
| --- | --- | --- | --- | --- | --- | --- | --- |
| **Rodikliai** | | **2017 m.** | | **2018 m.** | | **Pokytis (+/-)** | |
| **Abs. sk.** | **Proc.** | **Abs. sk.** | **Proc.** | **Abs. sk.** | **Proc.** |
| **Gyventojų skaičius seniūnijoje(-se), kurioje(-se) vykdoma veikla (Šaltenių punktas)** | | **939** | **X** | **478** | **X** | **-461** | **-49,1** |
| **Prisirašiusių įstaigoje asmenų skaičius**  Iš jų: | | **4255** | **X** | **3880** | **X** | **-375** | **-8,8** |
|  | miesto gyventojai | 2606 | **x** | 2385 | **x** | -221 | **x** |
| kaimo gyventojai | 1649 | **x** | 1495 | **x** | -154 | **x** |
| **Prisirašiusių įstaigoje asmenų skaičius, pagal amžiaus grupes:** | | **X** | **X** | **X** | **X** | **X** | **X** |
|  | iki 1 m. | 16 | 0,4 | 11 | 0,3 | -5 | -31,3 |
| 1 – 7 m. | 127 | 3,0 | 129 | 3,3 | 2 | 2,0 |
| 8 – 17 m. | 272 | 6,4 | 222 | 5,7 | -50 | -18,4 |
| 18 – 34 m. | 697 | 16,4 | 599 | 15,4 | -98 | -14,1 |
| 35 - 49 m. | 897 | 21,1 | 749 | 19,3 | -148 | -16,5 |
| 50 - 65 m. | 1293 | 30,4 | 1237 | 31,9 | -56 | -4,3 |
| virš 65 m. | 953 | 22,3 | 933 | 24,1 | -20 | -2,1 |
| **Prisirašiusių įstaigoje nedraustų asmenų skaičius** | | **276** | **6,5** | **256** | **6,6** | **-20** | -7,2 |
| **Per metus prisirašiusių naujagimių skaičius** | | **21** | **X** | **11** | **X** | **-10** | **X** |
| **Per metus mirusių prisirašiusių gyventojų skaičius** | | **63** | **X** | **63** | **X** | **0** | **X** |
| **Apsilankymų pas gydytojus skaičius**  Iš jų: | | **22424** | **X** | **17848** | **X** | **-4576** | **X** |
|  | pas šeimos gydytojus | 20660 | **x** | 15960 | **x** | -4700 | **x** |
| pas vidaus ligų gydytojus |  |  |  |  |  |  |
| pas vaikų ligų gydytojus |  |  |  |  |  |  |
| pas gydytojus akušerius - ginekologus |  |  |  |  |  |  |
| pas gydytojus chirurgus |  |  |  |  |  |  |
| pas gydytojus psichiatrus |  |  |  |  |  |  |
| pas odontologus | 1764 | **x** | 1888 | **x** | 124 | **x** |
| **Gydytojų apsilankymų namuose skaičius**  Iš jų: | | **1599** | **X** | **1283** | **X** | **-316** | **X** |
|  | šeimos gydytojų | 1599 | **x** | 1283 | **x** | -316 | **x** |
| vidaus ligų gydytojų |  |  |  |  |  |  |
| vaikų ligų gydytojų |  |  |  |  |  |  |
| kitų gydytojų |  |  |  |  |  |  |
| **Profilaktinių patikrinimų skaičius iš jų:** | | **2844** | **X** | **3038** | **X** | **194** | **X** |
| **Mokamų apsilankymų skaičius** | | **1323** | **X** | **1172** | **X** | **-151** | **X** |

Nuo 2018 m. lapkričio mėnesio panaikinus Valpainių medicinos punktą, aptarnaujamų gyventojų skaičius medicinos punktuose sumažėjo 49,1% (461 gyventoju).

Palyginus ataskaitinius metus su 2017 m., prisirašiusių prie įstaigos asmenų skaičius sumažėjo 375 arba 8,8 %. Mažėjant prisirašiusiųjų prie įstaigos asmenų skaičiui, 4700 atvejų mažėjo ir apsilankymų pas šeimos gydytojus skaičius, taip pat sumažėjo ir šeimos gydytojų apsilankymų namuose ─ 316 atvejų, bet padaugėjo apsilankymų pas odontologą, neskaitant, kad sumažėjo gyventojų skaičius.

Lyginant su 2017 m. rodikliu, neapdraustų privalomuoju sveikatos draudimu asmenų skaičius 2018 m. sumažėjo ─ 7,2 %. 2018 metais, lyginant su 2017 m. rodikliu, naujagimių skaičius sumažėjo ─ 31,3 % (10 - ia naujagimių). Per pastaruosius dvejus metus mirusių skaičius nekito ( registruotas tas pats skaičius – 63).

Lyginant su 2017 m. rodikliais, 151 atveju sumažėjo mokamų apsilankymų skaičius, bet 194 atveju padidėjo profilaktinių patikrinimų. Rodiklių mažėjimui įtakos turėjo ženkliai sumažėjęs prisirašiusiųjų skaičius, ypač įsisteigus privačiai šeimos klinikai Kelmės mieste, bei didėjanti vidinė ir tarptautinė migracija.

***1.5.2. Prevencinių programų, apmokamų iš PSDF biudžeto lėšų, vykdymas***

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Programos pavadinimas** | **Asmenų, dalyvaujančių programoje, skaičius**  **2017 m.** | **Asmenų, dalyvaujančių programoje, skaičius**  **2018 m.** | **Informuotų, dalyvautų pacientų skaičius** | | **Aptarnautų vaikų skaičius** | | **Citologinio tepinėlio paėmimo paslauga** | |
| **2017** | **2018** | **2017** | **2018** | **2017** | **2018** |
| **Asm. sk. (proc.\*)** | **Asm. sk. (proc. \*)** | **Asm. sk. (proc. \*)** | **Asm. sk. (proc. \*)** | **Asm. sk. (proc. \*)** | **Asm. sk. (proc. \*)** |
| Gimdos kaklelio piktybinių navikų prevencinė programa | 439 | 384 | X | X | X | X | 44 | 53 |
| Priešinės liaukos vėžio ankstyvosios diagnostikos programa | 370 | 371 | 54 | 54 | X | X | X | X |
| Atrankinės mamografinės patikros dėl krūties vėžio prevencijos programa | 453 | 436 | 38 | 28 | X | X | X | X |
| Asmenų, priskirtinų širdies ir kraujagyslių ligų didelės rizikos grupei, atrankos ir prevencijos priemonių programa | 1302 | 1196 | 43 | 48 | X | X | X | X |
| Storosios žarnos vėžio ankstyvosios diagnostikos finansavimo programa | 946 | 914 | 37 | 51 | X | X | X | X |

\* Procentas nuo dalyvaujančių konkrečioje programoje skaičiaus

Visos programos atliekamos prie įstaigos prisirašiusiems asmenims apdraustiems privalomuoju sveikatos draudimu.

Gimdos kaklelio piktybinio naviko, atrankinės mamografinės patikros dėl krūties vėžio, storosios žarnos vėžio ir priešinės liaukos vėžio ankstyvosios diagnostikos programos vykdomos periodiškai kas du, trys metai. Todėl atliekamų programų skaičius svyruoja.

Visų prevencinių programų rodikliai didėja, nes atliekamos įstaigoje, išskyrus atrankinės mamografinės patikros dėl krūties vėžio. Ši programa reikalauja daugiau pasiruošimo jai atlikti ( registracija, kelionė į Šiaulių Respublikinę ligoninę, sugaištamas laikas).

Įstaigos darbuotojai turėtų jausti didesnę atsakomybę kviečiant asmenis dalyvauti programose, išsamiai išaiškinant prevencinių programų naudą laiku diagnozuojant onkologinius susirgimus, bei kitas paslėptas patologijas.

2018 metų Šiaulių TLK skirta sutartinė suma prevencinėms programoms įsisavinta 100%.

**2. ĮSTAIGOS DALININKAI IR KIEKVIENO JŲ ĮNAŠŲ VERTĖ FINANSINIŲ METŲ PRADŽIOJE IR PABAIGOJE.**

Kelmės rajono savivaldybės taryba, kodas 111106461, Vytauto Didžiojo g.58, Kelmė

Įnašo vertė 2018 01 01 - 7840,30 Eur.

Įnašo vertė 2018 12 31 - 7840,30 Eur.

**3. INFORMACIJA APIE ĮSTAIGOS PAJAMAS IR SĄNAUDAS:**

**3.1. Įstaigos pajamos ir jų šaltiniai.**

|  |  |  |  |  |  |
| --- | --- | --- | --- | --- | --- |
| **Eil. Nr.** | **Gautų pajamų šaltiniai** | **Suma, Eur** | | **Pokytis (+/-)** | |
| **2017** | **2018** | **Eurais** | **Procentais** |
| **Iš viso gauta pajamų:** | | **335190** | **356968** | **21778** | **6,5** |
| **1.** | **Iš PSDF biudžeto**  Iš jų už: | ***299711*** | ***327530*** | ***27819*** | **9,3** |
| 1.1. | Pirminės ambulatorinės asmens sveikatos priežiūros paslaugas | 209072 | 237626 | 28554 | 13,7 |
| 1.2. | Skatinamąsias paslaugas | 35235 | 33376 | -1859 | -5,3 |
| 1.3. | Prevencinių programų vykdymą | 17251 | 20865 | 3614 | 20,9 |
| 1.4. | Gerus darbo rezultatus | 27864 | 24870 | -2994 | -10,7 |
| 1.5. | Slaugos ,ambulatorinės slaugos paslaugos namuose | 10070 | 10738 | 668 | 6,6 |
| 1.6. | Kitos (Kompensuojamų pasų išdavimas) | 219 | 55 | -164 | -74,5 |
| **2.** | **Iš kitų juridinių ir fizinių asmenų**  Iš jų už: | ***22830*** | ***22729*** | ***-101*** | **-0,8** |
| 2.1. | Profilaktinius sveikatos patikrinimus, tyrimai | 11901 | 10554 | -1347 | -11,0 |
| 2.2. | Odontologines paslaugas | 2145 | 2323 | 178 | 8,3 |
| 2.3. | Kitas medicinines paslaugas (vakcina, skiepai, KVP išd., kopij.) | 8784 | 9852 | 1068 | 12,2 |
| **3.** | **Finansavimo pajamos**  Iš jų iš: | **12649** | **6709** | **-5940** | -47,0 |
| 3.1. | Valstybės biudžeto |  |  |  |  |
| 3.2. | Savivaldybės biudžeto | 5754 |  | -5754 | -100,0 |
| 3.3 | Kitų finansavimo šaltinių | 6895 | 6709 | -186 | -2,7 |

Įstaigos pajamos, lyginant ataskaitinius metus su 2017 m., padidėjo 6,5% :

* finansavimas iš Šiaulių TLK padidėjo 9,3 %, nes skirta papildomų lėšų darbuotojų atlyginimų didinimui.
* kitų medicininių paslaugų pajamos sumažėjo 0,8% , tam įtakos turėjo mažėjantis prisirašiusiųjų skaičius.
* finansavimo pajamos iš kitų šaltinių sumažėjo 2,7% .
* ženkliai sumažėjus gyventojų skaičiui skatinamosios paslaugos sumažėjo 5,3%, geri darbo rezultatai 10,7 %.
* pradėjus dirbti su E- sveikata, 74,5% sumažėjo kompensuojamų pasų išdavimas.
  1. **Įstaigos sąnaudos.**

|  |  |  |  |  |  |  |  |
| --- | --- | --- | --- | --- | --- | --- | --- |
| **Eil. Nr.** | **Patirtų sąnaudų pavadinimas** | **2017** | | **2018** | | **Pokytis (+/-)** | |
| **Abs. sk.** | **Proc.** | **Abs. sk.** | **Proc.** | **Abs. sk.** | **Proc.** |
| **Iš viso sąnaudų :** | | **321144** | **100** | **364048** | **100** | **42904** | **13,4** |
| 1. | Darbuotojų darbo užmokesčiui | 192816 | 60 | 212208 | 58 | 19392 | 10,1 |
| 2. | Socialinio draudimo įmokoms | 59986 | 18 | 65963 | 19 | 5977 | 9,9 |
| 3. | Komunalinėms ir ryšių paslaugoms | 7118 | 2 | 6954 | 1 | -164 | -2,3 |
| 4. | Draudimui (Sveikatos priežiūros civilinės atsakomybės) | 378 |  | 420 |  | 42 |  |
| 5. | Transportui | 1699 |  | 2068 |  | 369 |  |
| 6. | Komandiruotėms |  |  |  |  |  |  |
| 7. | Kvalifikacijos kėlimui | 1475 |  | 82 |  | -1393 |  |
| 8. | Medicinos pagalbos priemonėms | 20127 | 6 | 24804 | 7 | 4677 | 23,2 |
| 9. | Steigėjo patvirtintai medikamentų grupei | 801 |  | 1479 |  | 678 |  |
| 10. | Laboratoriniams, kitiems tyrimams kt. įstaigose | 28367 | 8 | 30093 | 9 | 1726 | 6,1 |
| 11. | Kitos sąnaudos (nusidėvėjimo, remonto ir kt.) | 8377 | 3 | 19977 | 6 | 11600 | 138,0 |
| **Veiklos rezultatas** | | **1396** |  | **-7080** | **X** |  | **X** |

Sąnaudos ataskaitinius metus palyginus su 2017 m., padidėjo 13,4%. Iš jų:

* darbo užmokesčio ir socialinio draudimo sąnaudos padidėjo 25 369 Eur. Vadovaujantis LR SAM įsakymu 2018-05-03 Nr. V-534 ir pagal Lietuvos nacionalinės sveikatos sistemos šakos kolektyvinės sutarties papildymo (priedą) Nr.2/S-70 2018-05-04 nuo 2018 m. gegužės 1 d. medicinos darbuotojų darbo užmokestis perskaičiuotas pagal kategorijas, jų darbo užmokesčio proporcijas, etatų skaičių. Darbo užmokesčio pastovioji dalis gydytojams padidinta 15,0%, slaugytojoms – 27,5%.
* medicininių priemonių sąnaudos padidėjo 23,2%, nes brango vaistai, tvarsliava, odontologinės medžiagos ir kitos priemonės.
* už laboratorinius tyrimus ir medicinines paslaugas sąnaudos padidėjo 6,1%: VšĮ Kelmės ligoninei už ligonių priėmimą mūsų įstaigos nedarbo metu, VšĮ Kelmės rajono PSPC už kaimo gyventojų aptarnavimą medicinos punktuose, skiepų planavimą;
* kitos sąnaudos padidėjo 138% ─ tai ilgalaikio turto nusidėvėjimo, einamojo remonto, mokesčių į biudžetą, paslaugų už darbų saugą, įrengimų ir kompiuterių priežiūrą, švaros ir kt. paslaugų sąnaudos. Atliktas administracinių patalpų kapitalinis remontas už 9602 eurus.
* Sumažėjusios sąnaudos darbuotojų kvalifikacijos kėlimui dar neparodo, kad nebuvo kelta kvalifikacija. Dalį (300eurų) kvalifikacijos kėlimo kursų išlaidų skyrė Gydytojų sąjunga, dalis kursų finansuota iš SAM.

Nepriklausomai nuo to, kad ataskaitiniais metais dirbta efektyviai ir ekonomiškai naudojant lėšas, gautas 7 080 eurų neigiamas rezultatas. Jeigu nebūtų atliktas kapitalinis remontas už 9 602 eurus, įstaiga būtų gavusi 2 522 eurus pelno.

**3.3. Įstaigos įsiskolinimai.**

|  |  |  |  |
| --- | --- | --- | --- |
| **Eil. Nr.** | **Pavadinimas** | **Suma, Eur** | |
| **2017** | **2018** |
| 1. | Kreditorinis įsiskolinimas: | **17627** | **18584** |
| 1.1. | Tiekėjams | 2589 | 3106 |
| 1.2. | Sukauptos mokėtinos sumos (atostogų rezervas) | 15038 | 15478 |
|  |  |  |  |
| 2. | Debitorinis įsiskolinimas: | **14620** | **28751** |
| 2.1. | Šiaulių TLK | 14526 | 28680 |
| 2.2. | Kiti pirkėjai | 94 | 71 |
|  |  |  |  |

\*Šiame stulpelyje nurodyti tik bendrą kreditorinio ir debitorinio įsiskolinimo sumą.

Kreditoriniai įsiskolinimai padidėjo dėl atostogų rezervo padidėjimo, o debitoriniai įsiskolinimai padidėjo dėl Šiaulių TLK už gruodžio paslaugas nesumokėto avansinio mokėjimo.

**4. INFORMACIJA APIE ĮSTAIGOS ĮSIGYTĄ IR PERLEISTĄ ILGALAIKĮ TURTĄ.**

**4.1. Informacija apie įsigytą ilgalaikį turtą.**

|  |  |  |  |  |  |
| --- | --- | --- | --- | --- | --- |
| **Eil. Nr.** | **Pavadinimas\*** | **2017** | **2018** | | |
| **Suma Eur** | **Vnt.** | **Vertė Eur** | **Suma Eur** |
| 1. |  | X |  |  |  |
| 2. |  | X |  |  |  |
| **Iš viso įsigyta ilgalaikio turto:** | | **3052** |  |  |  |

\*Stulpelyje „Pavadinimas“ pateikti informaciją, kokį ilgalaikį turtą įstaiga įsigijo ataskaitiniais metais (pvz.: medicininė įranga-autoklavas ir pan.).

\*\*Šiame stulpelyje nurodyti tik bendrą įsigyto ilgalaikio turto sumą.

**4.2. Informacija apie perleistą ir nurašytą ilgalaikį turtą.**

|  |  |  |  |  |  |
| --- | --- | --- | --- | --- | --- |
| **Eil. Nr.** | **Pavadinimas\*** | **2017** | **2018** | | |
| **Suma, Eur.\*\*\*** | **Vnt.** | **Balansinė vertė, Eur** | **Likutinė vertė, Eur** |
| 1. |  | X |  |  |  |
| 2. |  | X |  |  |  |
| 3. |  | X |  |  |  |
|  |  |  |  |  |  |
| **Iš viso perleista ar nurašyta ilgalaikio turto:** | | **3268** |  |  |  |

**\***Stulpelyje „Pavadinimas“ pateikti informaciją, kokį ilgalaikį turtą įstaiga perleido ar nurašė ataskaitiniais metais (pvz.: medicininė įranga-autoklavas ir pan.).

**\*\***Šiame stulpelyje nurodyti tik bendrą perleisto ar nurašyto ilgalaikio turto sumą.

**5. INFORMACIJA APIE ĮSTAIGOS DARBUOTOJUS.**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Darbuotojai** | **Ataskaitinių metų**  **sausio 1 d.** | | **Ataskaitiniais metais**  **priimta** | | **Ataskaitiniais metais**  **atleista** | | **Ataskaitinių metų gruodžio 31 d.** | |
| **Fizinių asm. skaičius** | **Etatų skaičius** | **Fizinių asm. skaičius** | **Etatų skaičius** | **Fizinių asm. skaičius** | **Etatų skaičius** | **Fizinių asm. skaičius** | **Etatų skaičius** |
| **Administracija** | **3** | **3,00** |  | **0,12** |  |  | **3** | **3,12** |
| **Gydytojai**  Iš jų: | **4** | **3,50** |  |  |  |  | **4** | **3,50** |
| Šeimos gydytojai | 3 | 2,75 |  |  |  |  | 3 | 2,75 |
| Gydytojai odontologai | 1 | 0,75 |  |  |  |  | 1 | 0,75 |
|  |  |  |  |  |  |  |  |  |
| **Slaugos personalas**  Iš jų: | **11** | **10,12** |  |  | **1** | **1** | **10** | **9,12** |
| Slaugytojos | 9 | 9,25 |  |  | 1 | 1 | 8 | 8,25 |
| Odontologo padėjėja | 1 | 0,75 |  |  |  |  | 1 | 0,75 |
| Akušerė | 1 | 0,12 |  |  |  |  | 1 | 0,12 |
|  |  |  |  |  |  |  |  |  |
| **Kitas personalas** | **2** | **2,00** |  | **0,50** |  |  | **2** | **2,50** |
| **Iš viso:** | **20** | **18,62** |  | **0,62** | **1** | **1** | **19** | **18,24** |

Nuo 2018 m. spalio mėn. šalių susitarimu atleista Valpainių medicinos punkto bendrosios praktikos slaugytoja, kuri nutraukė medicinos punkto, esančio jos gyvenamajame name, patalpų nuomos sutartį. Kelmės rajono savivaldybės Tarybos sprendimu 2018-11-29 Nr. T-33, Valpainių medicinos punktas panaikintas.

.

**6. PAPILDOMA INFORMACIJA.**

Įstaigoje suformuotos ir veikia : gydymo taryba, slaugos taryba, medicinos etikos komisija, medicinos vidaus audito grupė, viešųjų pirkimų komisija, korupcijos prevencijos ir kontrolės komisija, ekstremaliųjų situacijų ir CS grupė.

Viešieji pirkimai vykdomi vadovaujantis Viešųjų pirkimų įstatymu ir atnaujintomis, įstaigos direktorės įsakymu, patvirtintomis supaprastintų pirkimų taisyklėmis. Jei įstaigoje vykdomi didesnės vertės pirkimas, tai jį vykdo įstaigos nuolatinė viešųjų pirkimų komisija. 2018 metais buvo vykdyti du elektroniniai pirkimai per CVP IS (civilinės atsakomybės už pacientams padarytą žalą privalomojo draudimo ir laboratorinių tyrimų atlikimo paslaugos) ir 14 pirkimų atliekant apklausas, kuriuos vykdė pirkimų organizatoriai.

Įstaigoje pilnai kompiuterizuotos 4 gydytojų darbo vietos ir viena registratūroje, kuri skirta darbui su išankstinės pacientų registracijos sistema Sergu.Lt.

Įstaigos internetinėje svetainėje talpinama visa informacija apie įstaigos vykdomą veiklą, kuri pastoviai atnaujinama.

Susisteminta ir pastoviai pateikiama informacija nuorodų ir informaciniuose stenduose.

2018 metais pilnai ir efektyviai dirbama su informacinėmis sistemomis:

* E-sąskaita (sąskaitų faktūrų įkėlimas ir priėmimas);
* Colibri ( tai sistema, kurioje registruojami įstaigos aptarnaujami pacientai, kuriems buvo kviesta greitoji medicininė pagalba);
* EVIS ─ eilių valdymo informacinė sistema, kur registruojami pacientai dantų protezavimui;
* prisijungta prie ESPBI sistemos, dirbama pilnai ( kiek reikalaujama) su E- sveikata, (rašomi E. receptai, ambulatorinis apsilankymas, siuntimas/išrašas, mirties liudijimas, mokinių profilaktinio patikrinimo pažyma, vairuotojo med. patikrinimo pažyma);
* GPAIS (vieninga gaminių, pakuočių ir atliekų apskaitos informacinė sistema);
* Kontora ( dokumentų valdymo sistema);
* Sergu.Lt (išankstinė pacientų registracijos sistema).

Pagal paruoštą korupcijos prevencijos priemonių planą 2017─2019 metams reguliariai teikiamos ataskaitos apie atliktas korupcijos prevencijos priemones. Atlikta anoniminė pacientų apklausa apie pasitenkinimą įstaigos darbuotojų darbu, korupcijos pasireiškimą įstaigoje. Įstaigos darbuotojams buvo pravesti mokymai, kaip reikia elgtis susidūrus su korupcijos pobūdžio nusikalstama veikla. Nagrinėti atvejai apie dovanų ėmimą ir teikimą, nusikalstamo pobūdžio veikas, atsakomybę.

Imunoprofilaktika vaikams įstaigoje vykdoma pagal skiepų kalendorių. 2018 metais istaigos skiepijimų apimtys padidėjo 0,8%. Keturi tėvai atsisako skiepyti vaikus pagal skiepų planą. (2017 m. buvo penki, 2018 m. viena šeima išvyko).

* Žmogaus papilomos viruso 11 metų mergaitėms ─ paskiepytos pirmą kartą 7 mergaitės, antrą kartą ─ 13.
* Tuberkulino mėginys atliktas 10 - iai vaikų, planuota ─ 13. Iš rizikos grupių planuota skiepyti ─ 5 , paskiepyti 3 (1 ─ atsisakė, 1─ išvyko), 76,9 % .
* Nemokama sezonine gripo vakcina buvo paskiepyti 340 rizikos grupių pacientų. Vakcina įsisavinta 100%.

Didėjo skiepijimas mokamomis vakcinomis:

* meningokokine vakcina, pirmą kartą paskiepyti 10 vaikų.
* erkinio encefalito, pirmą kartą paskiepyti 27 pacientai (viso 2018 metais – 129).

Ataskaitiniu laikotarpiu medicininis vidaus auditas parengė 3 procedūras, atliko 2 planinius ir 2 neplaninius patikrinimus.

Gydymo taryboje nagrinėta narkotinių analgetikų skyrimo indikacijos išrašymo tvarka.

2018 m. gruodžio 31 d. duomenimis Šaltenių medicinos punkte aptarnaujamų gyventojų skaičius 478, iš jų prie įstaigos prisirašiusių pacientų – 200. Už paslaugas gauta 5922,46 eurų pajamų, o patirtos sąnaudos – 8382,50. Gauta 2460,04 eurų nuostolio.

Glaudžiai bendradarbiaujama su LR Sveikatos apsaugos ministerija, Valstybine ligonių kasa, Šiaulių TLK, VšĮ Vilniaus universiteto ligoninės Santaros klinikomis, Kelmės rajono savivaldybe, Kelmės visuomenės sveikatos biuru, Nacionaliniu visuomenės sveikatos centru prie SAM, Šiaulių departamento Kelmės skyriumi, visomis Kelmės rajono asmens sveikatos priežiūros įstaigomis, nevyriausybinėmis organizacijomis.

2019 metais spręstinos problemos:

* išlaikyti esamą prisirašiusiųjų skaičių, teikiant savalaikes ir kokybiškas paslaugas;
* sėkmingai įsisavinti lėšas, dalyvaujant iš Europos Sąjungos struktūrinių fondų lėšų finansuojamame projekte „Pirminės sveikatos priežiūros paslaugų kokybės gerinimas ir prieinamumo didinimas Kelmės rajone“;
* spręsti klausimą dėl nuostolingo Šaltenių medicinos punkto veiklos;
* didinti vaikų imunoprofilaktikos apimtis, teikiant išsamią informaciją tėvams apie skiepų naudą;
* užtikrinti ir toliau lėtinių infekcinių ligų prevenciją, tame tarpe ir tuberkuliozės prevenciją;
* toliau lieka opi sunkiai sprendžiama problema – prevencinių profilaktinių programų vykdymas;
* 2017─2020 metų strateginiame plane esame numatę ruošti dokumentus šeimos medicinos paslaugų akreditacijai. Pradėti ruošti dokumentus.

PRIDEDAMA: Priedas Nr. 2 – 1 lapas

Direktorė Velchelmena Andrulienė

Viešojo sektoriaus subjekto metinės veiklos ataskaitos ir viešojo sektoriaus subjektų grupės metinės veiklos ataskaitos rengimo tvarkos aprašo

2 priedas

**VšĮ Kelmės rajono bendrosios praktikos gydytojų centras**

**2018 metų**

**VADOVAUJAMAS PAREIGAS EINANČIŲ ASMENŲ ATLYGINIMAS PER ATASKAITINIUS METUS\***

Eur, ct

|  |  |  |  |  |  |  |  |
| --- | --- | --- | --- | --- | --- | --- | --- |
| Eil. Nr. | Pareigų (pareigybės) pavadinimas | Bazinis atlyginimas | Priemokos | Priedai | Premijos | Kitos išmokos\*\* | Iš viso |
| 1 | 2 | 3 | 4 | 5 | 6=1+2+3+4+5 |
| 1. | Direktorė | 16618 |  |  |  | 9858 | 26476 |
| 2. |  |  |  |  |  |  |  |
| 3. |  |  |  |  |  |  |  |
| ... |  |  |  |  |  |  |  |

\* Neatskaičius mokesčių.

\*\* Jei buvo išmokėtos kitos išmokos, tuomet po lentele paaiškinama, kokio pobūdžio (už ką) išmokos buvo išmokėtos.

Kitos išmokos direktorei – tai išmokos, dirbant šeimos gydytoja 0,5 etato.

––––––––––––––––––––